પોરબંદર શહેર માં ૭૩ વરસ પહેલા જેની સ્થાપના કરવામાં આવી હતી અને હજારો ભક્તો ની આસ્થા નું કેન્દ્ર એવા સત્યનારાયણ મંદિર ને આજે બપોર થી તાળા લગાવી દેવાયા છે અને મંદિર ની બહાર ટ્રસ્ટીઓ દ્વારા બેનર પણ લગાડવામાં આવ્યું છે જેમાં એવું જણાવ્યું છે કે “અમુક તત્વો મંદિર માં આવી અને મારી ગયા અને વધારે તોફાન કરે તેવી શક્યતા ના હિસાબે મંદિર માં આવતા ભક્તો ને નુકશાન ન થાય તેથી મંદિર માં પ્રવેશ ન કરવા વિનંતી ,આપની સલામતી માટે મંદિર દ્વારા આ પગલા મંદિર તરફ થી ન છુટકે લેવામાં આવ્યા છે “જેને પગલે મંદિર ના ભક્તો માં ભારે ચકચાર મચી ગઈ છે આ અંગે મંદિર ના ટ્રસ્ટી ભરતભાઈ માખેચા એ પોરબંદર ટાઈમ્સ સાથે વાતચીત માં એવું જણાવ્યું હતું કે આજે સવારે મંદિર ની ઓફીસ માં ઘુસી અને કેટલાક અસામાજિક તત્વો એ મંદિર ના સ્ટાફ પર હુમલો કર્યો છે જેથી સ્ટાફ ની અને મંદિરે દર્શનાર્થે આવતા ભક્તો ની સલામતી ને ધ્યાને રાખી અને હાલ મંદિર બંધ રાખવામાં આવ્યું છે તેઓ હાલ બહાર છે અને આવતીકાલે પોરબંદર આવશે ત્યાર બાદ મંદિર ખોલવા અંગે આગળ નો નિર્ણય કરવામાં આવશે.